钦定古今图书集成/明伦汇编/官常典/第408卷 > 萧和尚
## 钦定古今图书集成/明伦汇编/官常典/第408卷 > 萧和尚

按《辽史》本传：和尚，字洪宁，国舅大父房之后。忠直多
志略。开泰初，补玉盏郎君，寻为内史、太医等局都林
牙使。宋贺正将宴，典仪者告班节度使下，和尚曰：“班
次如此，是不以大国之使相礼。且以锦服为贶，如待
蕃部。若果如是，吾不预宴。”宋臣不能对，易以紫服，位
视执政，使礼始定。八年秋，为唐古部节度使，卒。弟特
末。